Saare Sangad on praegu ainuke õlleklubi, mille tegemistesse on kaasa haaratud ka klubi liikmete naised.  Sellist kooskäimise vormi sai seal kõvasti propageeritud ja üsna mitme klubi liikmed hakkasid kukalt sügama, et naiste kaasamine pole mitte vale mõte, rääkis Naagel. Mõned klubid olevat seda küll üritanud, aga millegipärast pole see neil kuidagi välja tulnud. Kuid nad ei osanud mulle seda selgeks teha, miks.